RAPPORT TAL-KUMMISSJONI LILL-PARLAMENT EWROPEW U LILL-KUNSILL Rapport annwali lill-Parlament Ewropew u lill-Kunsill dwar l-attivitajiet tal-Unità Ċentrali tal-EURODAC fl-2012 /* COM/2013/0485 final */





RAPPORT TAL-KUMMISSJONI LILL-PARLAMENT EWROPEW U LILL-KUNSILL Rapport annwali lill-Parlament Ewropew u lill-Kunsill dwar l-attivitajiet tal-Unità Ċentrali tal-EURODAC fl-2012 1. Introduzzjoni 1.1. Ambitu Ir-Regolament tal-Kunsill KE/2725/2000 tal-11 ta' Diċembru 2000 dwar l-istabbiliment tal-'EURODAC' għat-tqabbil ta' marki tas-swaba’ għall-applikazzjoni effettiva tal-Konvenzjoni ta' Dublin (minn hawn 'il quddiem imsejjaħ ir-'Regolament tal-EURODAC')[1], jistipula li l-Kummissjoni tippreżenta rapport annwali dwar l-attivitajiet tal-Unità Ċentrali lill-Parlament Ewropew u lill-Kunsill[2]. L-għaxar rapport annwali attwali jinkludi informazzjoni dwar l-amministrazzjoni u l-prestazzjoni tas-sistema fl-2012. Dan jevalwa r-riżultat u l-kosteffettività tal-EURODAC, kif ukoll il-kwalità tas-servizz tal-Unità Ċentrali tagħha. Dan huwa l-aħħar Rapport Annwali li se jkun ippreżentat mill-Kummissjoni — Rapporti Annwali futuri se jiġu ppreżentati minn eu-LISA (Aġenzija tal-IT). 1,2. Żviluppi legali u tal-politika Il-Kummissjoni ressqet proposta ġdida li tippermetti l-aċċess għall-infurzar tal-liġi għall-EURODAC, ippreżentata fit-30 ta' Mejju 2012.[3] Il-Kummissjoni l-ewwel adottat Riformulazzjoni tar-Regolament EURODAC fl-2008[4] li ma ppermettitx għall-infurzar tal-liġi. Proposti emendati ġew adottati fl-2009[5] biex jippermettu l-infurzar tal-liġi (li skadiet bid-dħul fis-seħħ tat-Trattat dwar il-Funzjonament tal-Unjoni Ewropea (TFUE); u fl-2010[6] għal darb’ oħra mingħajr l-infurzar tal-liġi. Deher ċar li l-aċċess għall-infurzar tal-liġi jkun element essenzjali tas-sistema Ewropea Komuni tal-Ażil għall-Kunsill u għalhekk il-Kummissjoni adottat il-proposta tagħha tal-2012. L-UNITÀ ĊENTRALI TAL-EURODAC[7] 1.3. Il-ġestjoni tas-sistema L-Artikolu 38 tar-“Regolament tal-Aġenzija tal-IT”[8] jiddikjara li l-Aġenzija ġdida tieħu f’idejha t-tmexxija tal-EURODAC mill-1 ta’ Diċembru 2012. Madankollu, sabiex tiġi żgurata l-kontinwità ta’ servizzi kif previst fir-Regolament, perjodu ta’ tranżizzjoni huwa meħtieġ biex jiġi kkompletat it-trasferiment tal-ġestjoni tal-EURODAC minn siti eżistenti fi Brussell (il-Belġju) u l-Lussemburgu għal siti ġodda fi Strasburgu (Franza) u Sankt Johann im Pongau (l-Awstrija). Konsegwentement, il-ġestjoni tal-EURODAC hija mistennija tgħaddi għand l-Aġenzija tul is-sena 2013. Il-proċess tat-trasferiment fl-2013 jinvolvi t-taħriġ tal-istaff tal-Aġenzija; l-istabbiliment ta’ konnessjoni biex tippermetti li l-Aġenzija timmaniġġja l-infrastruttura eżistenti ta' EURODAC IT, ibbażata fil-Lussemburgu, minn Strasburgu sakemm klonu tal-Unità Ċentrali jiġi installat ġewwa Strasburgu u l-Unità Ċentrali ta’ Riżerva f’Sankt Johann im Pongau; u mbagħad id-dekummissjonar tal-infrastruttura tal-IT għall-Unità Ċentrali l-qadima u l-Unità Ċentrali ta’ Riżerva fil-Lussemburgu. 1.4. Il-kwalità tas-servizz u l-kosteffettività Il-Kummissjoni ħadet ħsieb mill-aħjar biex twassal servizz ta' kwalità għolja lill-Istati Membri, li huma l-utenti aħħarija tal-Unità Ċentrali tal-EURODAC. L-Unità Ċentrali tal-EURODAC fiha nnifisha ma rreġistrat l-ebda waqfien fl-2012. B'mod ġenerali, fl-2012 l-Unità Ċentrali tal-EURODAC kienet disponibbli għal 99.98% tal-ħin. In-nefqa għall-manutenzjoni u t-tħaddim tal-Unità Ċentrali fl-2012 kienet ta' EUR 421 021.75 u dan kien jimmarka tnaqqis fin-nefqa meta mqabbel mas-snin preċedenti (EUR 1 040 703.82 fl-2011, EUR 2 115 056.51 fl-2010, EUR 1 221 183.83 fl-2009), fil-biċċa l-kbira din kienet dovuta għall-aġġornar tas-sistema EURODAC (EURODAC PLUS). Ċertu ffrankar kien possibbli permezz tal-użu effiċjenti tar-riżorsi u l-infrastrutturi eżistenti amministrati mill-Kummissjoni, bħall-użu tan-netwerk s-TESTA[9]. Il-Kummissjoni pprovdiet wkoll (permezz tal-Programm ISA[10]) is-servizzi ta' komunikazzjoni u ta' sigurtà għall-iskambju tad-dejta bejn l-Unitajiet Ċentrali u Nazzjonali. Dawn l-ispejjeż, li fil-bidu kienu maħsuba biex jintrefgħu minn kull Stat Membru skont l-Artikolu 21 (2) u (3) tar-Regolament, f'dal-każ ġew koperti mill-Kummissjoni bl-użu ta' infrastruttura komuni disponibbli. F’termini ta’ kost-effettività, is-sistema EURODAC tippermetti lill-Istati Membri sabiex jipparagunaw kemm id-dejta kif oriġinarjament trażmessa minn Stati Membri oħra kif ukoll id-dejta li huma stess trażmettew oriġinarjament sabiex jiġi stabbilit jekk applikant ikunx applika għall-ażil preċedentement (jew fi Stat ieħor jew f'tagħhom stess). Konsegwentement, dan jippermetti tfaddil importanti fil-baġits nazzjonali minħabba li l-Istati Membri ma jkollhomx għalfejn jakkwistaw sistema ta’ identifikazzjoni tal-marki tas-swaba’ Awtomatizzata (AFIS) għall-iskop ta’ paragun tal-marki tas-swaba’ tal-applikanti għall-ażil fi ħdan dak l-Istat. Billi kien hemm 411 236 tranżazzjonijiet b’suċċess lejn l-Unità Ċentrali fl-2012 u n-nefqa għall-manutenzjoni u għall-operat tal-Unità Ċentrali fl-2012 kienet ta’ EUR 421 021.75, dan jirrappreżenta spiża ta’ biss EUR 1.02 għal kull tranżazzjoni. 1.5. Il-protezzjoni tad-dejta u s-sigurtà tad-dejta L-Artikolu 18 paragrafu 2 tar-Regolament EURODAC jistabbilixxi kategorija ta’ tranżazzjonijiet li tipprovdi l-possibbiltà li jsiru l’hekk imsejħa 'tfittxijiet speċjali' ("Kategorija 9") fuq it-talba tal-persuna li d-dejta tagħha tkun merfugħa fil-bażi tad-dejta ċentrali biex jiġu salvagwardjati d-drittijiet tagħha, bħala persuna li dwarha jkun hemm id-dejta, biex tiġi aċċessata d-dejta tagħha stess. Kif ġie enfasizzat fir-rapporti annwali preċedenti, matul l-ewwel snin tal-operat tal-EURODAC, volumi kbar ta' "tfittxijiet speċjali" wasslu għal tħassib dwar l-użu mhux xieraq li jista jsir mill-għan ta' din il-funzjonalità min-naħa tal-amministrazzjonijiet nazzjonali. Fl-2012, total ta’ 111 tfittxijiet tmexxew li jirrappreżenta tnaqqis ta' 50.9 % meta mqabbel mal-2011 (226) iżda għadu ħafna ogħla miċ-ċifra tal-2010 ta’ 66 jew iċ-ċifra tal-2009 ta’ 42. 51 mit-tfittxijiet speċjali fl-2012 (46 %) kienu minn Franza. B’kuntrast ma’ dan, fl-2011 Spanja kienet tammonta għal 79 % tat-tfittxijiet speċjali kollha. Biex dan il-fenomenu jiġi mmonitorjat aħjar, il-Kummissjoni inkludiet, fil-proposta tagħha għall-emendar tar-Regolament tal-EURODAC, il-ħtieġa li l-Istati Membri jibagħtu kopja tat-talba għal aċċess tal-persuna li dwarha jkun hemm id-dejta lill-awtorità superviżorja nazzjonali kompetenti. 2. Ċifri u sejbiet L-anness mehmuż ma' dan ir-rapport annwali attwali jinkludi tabelli b'dejta fattwali prodotta mill-Unità Ċentrali għall-perjodu 01.01.2012 – 31.12.2012. L-istatistiki tal-EURODAC huma bbażati fuq rekords ta' (1) marki tas-swaba' mill-individwi kollha ta' 14-il sena jew aktar li applikaw għall-asil fi Stati Membri ('kategorija 1'), (2) marki tas-swaba' ta' persuni li nqabdu meta kienu qed jaqsmu fruntiera esterna ta' Stat Membru b'mod irregolari ('kategorija 2'), jew (3) ta' persuni li nstabu preżenti illegalment fit-territorju ta' Stat Membru (fil-każ li l-awtoritajiet kompetenti jikkonsidrawh neċessarju li jivverifikaw applikazzjoni potenzjali preċedenti għall-asil) ('kategorija 3'). Id-dejta tal-EURODAC dwar l-applikazzjonijiet għall-asil ma tistax titqabbel ma' dik prodotta mill-Eurostat, li hi bbażata fuq dejta statistika ta' kull xahar ipprovduta mill-Ministeri tal-Ġustizzja u l-Intern. Hemm numru ta' raġunijiet metodoloġiċi għal dawn id-differenzi. L-ewwel, id-dejta tal-Eurostat tinkludi l-applikanti kollha għall-asil, jiġifieri ta’ kull età. It-tieni, id-dejta tagħhom hi miġbura b’distinzjoni bejn persuni li japplikaw għall-asil matul ix-xahar ta’ referenza (li jista’ jinkludi applikazzjonijiet repetuti) u persuni li japplikaw għall-asil għall-ewwel darba. 2.1. It-tranżazzjonijiet li jirnexxu "Tranżazzjoni li tirnexxi" hija tranżazzjoni li ġiet ipproċessata sew mill-Unità Ċentrali, mingħajr rifjut minħabba kwistjoni ta' validità tad-dejta, żbalji fil-marki tas-swaba' jew kwalità mhix suffiċjenti[11]. Fl-2012, l-Unità Ċentrali rċeviet total ta' 411 236 tranżazzjoni b'suċċess, li huwa tnaqqis żgħir ta' 0.26 % meta mqabbel mal-2011 (412 303). Mal-ewwel daqqa t’għajn, dan jimplika stabbiltà notevoli meta mqabbla ma’ differenzi fis-snin preċedenti. Madankollu, għal xi Stati Membri n-numri varjaw konsiderevolment ħafna meta mqabbel mas-sena preċedenti. Il-każ l-aktar notevoli kien l-Italja, fejn it-tranżazzjonijiet naqsu minn 96 685 fl-2011 għal 30 616 (-68.33 %) fl-2012. Din iċ-ċifra hija ħafna aktar konformi ma’ snin preċedenti u għal darb’ oħra tenfasizza l-effett tar-Rebbiegħa Għarbija fl-2011 kemm dwar l-għadd ta’ applikanti għal protezzjoni internazzjonali kif ukoll ta’ migranti rregolari li nqabdu jaqsmu fruntiera. Tnaqqis kbir ieħor kien notevoli fil-Latvja u l-Finlandja, kif ukoll tnaqqis notevoli f’Malta. Min-naħa l-oħra, in-numru ta’ tranżazzjonijiet fil-Ġermanja, l-Isvezja, il-Bulgarija, il-Polonja u l-Greċja kollha żdiedu kemxejn. Il-Greċja rat l-ogħla perċentwal jiżdied minn 12 469 fl-2011 għal 34 294 (175 %). Iż-żieda kbira fil-Greċja kienet fil-każijiet tal-kategorija 2, li kienu raw waqgħa sinifikanti s-sena ta’ qabel. Ix-xejra fin-numru tat-tranżazzjonijiet tad-dejta ta' dawk li jfittxu asil ('kategorija 1') fl-2012 żdiedet ftit għal 285 959 minn 275 857 (3.66 %) fl-2011 u 215 463 fl-2010. Minkejja ż-żieda fil-Greċja, kien hemm tnaqqis ġenerali dwar in-numru ta’ persuni li nqabdu f’konnessjoni ma’ qsim irregolari ta’ fruntiera esterna (‘kategorija 2 ') minn 57 693 fl-2011 għal 39 300 fl-2012 (-31.88 %). L-akbar bidliet kienu, kif ġie nnutat hawn fuq, fil-Greċja fejn iċ-ċifra telgħet minn biss 530 fl-2011 għal 21 951 fl-2012 (4042 %); Il-Bulgarija minn 509 fl-2011 għal 1 518 fl-2012 (198 %); L-Ungerija minn 906 fl-2011 għal 260 fl-2012 (-71.3 %) u l-Italja minn 50 555 fl-2011 għal 11 272 fl-2012 (-77 %). Fl-2011, 4 Stati Membri (ir-Repubblika Ċeka, l-Islanda, il-Latvja u l-Isvezja) ma bagħtu l-ebda tranżazzjoni tal-‘kategotija 2’ u 9 Stati Membri oħra bagħtu inqas minn 10 tranżazzjonijiet (il-Belġju, l-Isvizzera, id-Danimarka, l-Estonja, l-Irlanda, il-Litwanja, il-Lussemburgu, il-Portugall, ir-Rumanija). Kif spjegat fir-rapport tal-2009, il-kwistjoni ta’ diverġenza bejn in-numru ta' dejta tal-kategorija 2 mibgħuta lill-EURODAC u sorsi oħrajn ta’ statistiki dwar il-volum ta’ qsim irregolari ta' fruntieri fl-Istati Membri, enfasizzati mill-istatistiki tal-EURODAC, hi minħabba d-definizzjoni fl-Artikolu 8(1) tar-Regolament tal-EURODAC[12]. Din il-kwistjoni se tiġi kkjarifikata fil-qafas tar-reviżjoni attwali tar-Regolament EURODAC. In-numru totali ta' tranżazzjonijiet ta' "kategorija 3" (id-dejta ta’ persuni maqbuda waqt li jkunu preżenti illegalment fit-territorju ta’ Stat Membru) tela' ftit minn 9.17% għal 85 976, minn 78 753 fl-2011 u 72 840 fl-2010. L-Irlanda hi l-uniku Stat Membru li ma bagħtet l-ebda tranżazzjoni tal-"kategorija 3". Minkejja li tiftixiet tal-"kategorija 3" mhumiex obbligatorji skont ir-Regolament tal-EURODAC, il-Kummissjoni tinkoraġġixxi lill-Istati Membri jużaw din il-possibbiltà qabel ma' jibdew il-proċeduri ta' ripatrijazzjoni skont id-Direttiva 2008/115/KE tal-Parlament Ewropew u tal-Kunsill tas-16 ta’ Diċembru 2008 dwar standards u proċeduri komuni fl-Istati Membri għar-ritorn ta’ ċittadini ta' pajjiżi terzi li jkunu preżenti fil-pajjiż illegalment[13]. F'dawn il-każi msemmija mir-Regolament EURODAC[14], tali tiftix jista' jgħin biex jistabbilixxi jekk iċ-ċittadin ta' pajjiż terz ikunx applika għal asil fi Stat Membru ieħor fejn din il-persuna għandha tiġi ripatrijata skont ir-Regolament ta' Dublin. L-akbar numru ta' tranżazzjonijiet ta' '"kategorija 3" fl-2012 kien mill-Ġermanja (24 621 jew 29%), il-Pajjiżi l-Baxxi (11 172 jew 13 %) u r-Renju Unit (10 279 jew 12 %). Dan hu konsistenti max-xejriet fl-2010 u l-2011. 2.2. “Hits” 2.2.1. Applikazzjonijiet multipli għall-asil (Hits ta' "Kategorija 1 imqabbla ma' Kategorija 1") Minn total ta' 285,959 applikazzjoni għall-asil reġistrati fil-EURODAC fl-2012, 27.48% ġew irreġistrati bħala 'applikazzjonijiet multipli għall-asil' (jiġifieri t-tieni darba jew iżjed), li jfisser li f'78,591 każ, il-marki tas-swaba' tal-istess persuna kienu diġà reġistrati bħala tranżazzjoni ta' 'kategorija 1' fl-istess Stat Membru jew f’ieħor. Fl-2011, l-istess ċifra kinet 61 819 (22.4 %). Madankollu, il-prattika ta' wħud mill-Istati Membri li jieħdu l-marki tas-swaba' meta jittieħdu lura skont ir-Regolament ta' Dublin tirriżulta f'distorsjoni tal-istatistika dwar l-applikazzjonijiet multipli: it-teħid u t-trażmissjoni mill-ġdid tal-marki tas-swaba' tal-applikant meta jasal, wara trasferiment skont ir-Regolament ta' Dublin, jindika li l-applikant ikun applika għall-asil mill-ġdid meta fil-fatt dan ma jkunx il-każ. Il-Kummissjoni biħsiebha ssolvi din il-problema u, fil-proposta tagħha tal-emendar tar-Regolament tal-EURODAC, introduċiet il-ħtieġa li t-trasferimenti m'għandhomx jiġu reġistrati bħala applikazzjonijiet ġodda għall-asil. It-tabella 3 tal-Anness turi, għal kull Stat Membru, in-numru ta' applikazzjonijiet għall-asil li jikkorrispondu għall-applikazzjonijiet għall-asil reġistrati preċedentament fi Stat Membru ieħor ('hits barranin') jew fl-istess Stat Membru ('hits lokali')[15]. Fl-2012, total ta' 34.4 % tal-applikazzjonijiet multipli kollha kienu hits lokali (tnaqqis minn 38.6 % fl-2011). F'numru ta' Stati Membri (il-Belġju, il-Bulgarija, Ċipru, ir-Repubblika Ċeka, Spanja, l-Irlanda, l-Italja, il-Pajjiżi l-Baxxi, il-Polonja u r-Renju Unit) din iċ-ċifra saħansitra tisboq il-50%. Fil-każ tal-Belġju, hits lokali kienu jirrappreżentaw 10 037 minn 14 883 applikazzjoni (67.4 %) u f’Ċipru hits lokali kienu jirrappreżentaw 139 minn 148 applikazzjoni (93.9 %). Minħabba li jindikaw il-każi fejn persuna li tkun applikat għall-asil fi Stat Membru tagħmel applikazzjoni oħra fl-Istess Stat Membru, il-hits lokali fil-fatt jirriflettu l-prinċipju ta' applikazzjoni sussegwenti taħt l-Artikolu 32 tad-Direttiva tal-Kunsill 2005/85/KE tal-1 ta' Diċembru 2005 dwar standards minimi għal proċeduri fl-Istati Membri għall-għoti u l-irtirar tal-istatus ta' rifuġjat[16]. Il-hits barranin jagħtu indikazzjoni tal-movimenti sekondarji tal-persuni li jfittxu l-asil fl-UE. Bħal fis-snin preċedenti, l-istatistika tikkonferma li l-movimenti sekondarji li rajna mhux neċessarjament isegwu r-rotot 'loġiċi' bejn l-Istati Membri ġirien. Pereżempju, Franza baqgħet tirċievi l-ogħla numru ta' hits barranin minn persuni li jfittxu l-asil li qabel kienu ppreżentaw applikazzjoni fil-Polonja (2,498). Il-Ġermanja u l-Isvizzera rċevew għadd kbir ta’ persuni li jkunu qed ifittxu l-ażil li qabel kienu ssottomettew applikazzjoni fl-Isvezja (2 567 u 1 050 rispettivament). L-istatistika turi, bħal fis-snin preċedenti, li l-hits barranin ma jimxux f'direzzjoni waħda biss minn pajjiżi bi fruntiera esterna ta' art jew dawk li jmissu mal-Mediterran lejn l-Istati Membri li qegħdin aktar 'il fuq. Madankollu, l-istatistika li tindika flussi sekondarji lejn pajjiżi bi fruntiera esterna ta' art jew dawk li jmissu mal-Mediterran tista' fil-biċċa l-kbira tiġi attribwita għall-prattika ta' xi Stati Membri għat-teħid tal-marki tas-swaba' meta l-persuni jittieħdu lura skont ir-Regolament ta' Dublin. 2.2.2. Hits ta' '"kategorija 1' imqabbla ma' dawk ta' 'kategorija 2'" Dawn il-hits jagħtu indikazzjoni tar-rotot li jkunu użaw persuni li jkunu daħlu irregolarment fit-territorju tal-Istati Membri, qabel ma applikaw għall-asil. Fl-2012 il-biċċa l-kbira tal-hits ġraw fil-każ tad-dejta li ntbagħtet mill-Greċja (8 097), l-Italja; (7 171), Spanja (1 385), l-Ungerija (291) u l-Bulgarija (134) (ara t-Tabella 5). Madankollu, huwa sorprendenti li fir-rigward tal-Bulgarija (84.9%) l-biċċa l-kbira ta' dawn il-hits, fil-fatt, kienu hits lokali. Fl-2011, 85.9 % mill-hits li fl-Italja kienu hits lokali, iżda fl-2012 dan tnaqqas għal 46 %. Meta wieħed iqabbel l-2012 mal-2011 wieħed jista' josserva żieda żgħira minn 21 % għal 65.3 % fil-każijiet ta' persuni li nqabdu b'konnessjoni mal-qsim irregolari tal-fruntieri, li aktar tard jiddeċiedu li jippreżentaw talba għall-asil. Dan jirrifletti żieda f’termini assoluti minn 7 384 fl-2011 għal 17 319 fl-2012. Il-biċċa l-kbira ta' dawk li daħlu fl-UE illegalment minn ġol-Greċja (5 930) u baqgħu għaddejjin, ivvjaġġaw lejn l-Isvizzera (2 978), il-Ġermanja (1 359), jew l-Isvezja (881). Il-biċċa l-kbira ta’ dawk li baqgħu għaddejjin wara li daħlu illegalment mill-Greċja marru l-Ġermanja (2 168), l-Isvezja (1 612) jew l-Awstrija (1 216). Minn dawk li daħlu minn Spanja l-biċċa l-kbira marru jew lejn Franza (410), il-Ġermanja (284), il-Belġju (259), jew l-Isvizzera (242), filwaqt li dawk li baqgħu għaddejjin wara li tteħdulhom il-marki tas-swaba' fl-Ungerija l-biċċa l-kbira marru ljen il-pajjiżi ġirien tal-Ġermanja (61) jew l-Awstrija (59). 2.2.3. Hits tal-‘kategorija 3 mqabbla ma' kategorija 1’ Dawn il-hits jagħtu indikazzjoni fejn l-immigranti illegali jkunu applikaw għall-asil għall-ewwel darba qabel ma vvjaġġaw lejn Stat Membru ieħor. Madankollu, wieħed għandu jżomm f'moħħu li s-sottomissjoni tat-tranżazzjonijiet tal-'kategorija 3' m'humiex obbligatorji u li mhux l-Istati Membri kollha jużaw il-possibbiltà ta' dan il-kontroll sistematikament. Id-dejta disponibbli tindika li l-maġġoranza tal-flussi ta' persuni li nqabdu meta kienu preżenti illegalment fi Stat Membru differenti minn dak li fih talbu l-asil spiċċaw fi ftit Stati Membri, b'mod partikolari l-Ġermanja (10 798 – minn 7 749 fl-2011), Il-Pajjiżi l-Baxxi (3 742), l-Isvizzera (3 682), In-Norveġja (2 382), Franza (2 165) u l-Awstrija (2 111) (ara t-Tabella 7). 2.3. Id-dewmien tat-tranżazzjoni Ir-Regolament EURODAC bħalissa jipprovdi biss skadenza vaga għat-trażmissjoni tal-marki tas-swaba’, li tista' twassal għal dewmien sinifikanti fil-prattika. Din hi kwistjoni kruċjali minħabba li dewmien fit-trażmizzjoni jista' jwassal għal riżultati li jmorru kontra l-prinċipji tar-responsabbiltà stabbiliti fir-Regolament ta' Dublin. Il-kwistjoni ta' dewmien esaġerat bejn it-teħid tal-marki tas-swaba' u li dawn jintbagħtu lill-Unità Ċentrali EURODAC kienet imsemmija fir-rapport annwali preċedenti u enfasizzata bħala problema ta' implimentazzjoni fir-Rapport ta' Evalwazzjoni. Bħal fl-2011, il-medja tad-dewmien tat-trażmissjonijiet, jiġifieri l-perjodu li jkun għadda bejn meta jittieħdu l-marki tas-swaba’ u jintbagħtu lill-Unità Ċentrali tal-EURODAC kienet relattivament baxxa fl-2012. Id-dewmien tal-biċċa l-kbira tal-Istati Membri u l-Pajjiżi Asooċjati biex jittrażmettu l-marki tas-swaba' lill-Unità Ċentrali tal-EURODAC hu bejn 0 u erbat (4) ijiem. Eċċezzjonijiet għal din il-medja ġew innotati għall-Istati Membri li ġejjin: Ċipru CAT-2 (15.00), il-Finlandja CAT-1 (10.16); Il-Greċja CAT-1 (5.00) u CAT-2 (10.43); UK CAT-2 (6.01); Il-Ġermanja CAT-1 (5.19), Spanja AT-1 (4.41). Il-Kummissjoni trid ittenni li trażmissjoni tard tista' tirriżulta fin-nominazzjoni żbaljata ta' Stat Membru minħabba żewġ xenarji differenti msemmija fir-rapport annwali preċedenti: "hits żbaljati"[17] u "hits mitlufa"[18]. In-numru totali ta’ hits mitlufa minħabba dewmien fit-trażmissjoni ta’ marki tas-swaba’ rdoppja minn 9 fl-2011 għal 18 fl-2012, iżda għandu jiġi nnutat li dan xorta huwa titjib enormi fuq iċ-ċifra ta’ 362 tal-2010. Mit-18-il hits mitlufa fl-2012, 12 kienu attribwiti lill-Greċja, 4 lil Spanja u 2 lis-Slovakkja. Kien hemm tnaqqis fin-numru ta’ hits żbaljati minn 89 fl-2011 għal 65 fl-2012. Minn dawn, 13 kienu mill-Finlandja u 10 mill-Belġju. Iċ-ċifra mid-Danimarka, li kienet 28 fl-2011, tnaqqset għal 7 fl-2012. Is-servizzi tal-Kummissjoni jkomplu jħeġġu lill-Istati Membri biex jagħmlu l-isforzi kollha neċessarji biex jibgħatu d-dejta skont l-Artikoli 4 u 8 tar-Regolament tal-EURODAC. L-iskadenzi ta’ trażmissjoni ġodda ġew inklużi fi proposta tal-Kummissjoni għal Riformulazzjoni tal-EURODAC bil-ħsieb li tiġi riżolta l-kwistjoni ta’ dewmien fit-trażmissjoni. 2.4. Il-kwalità tat-tranżazzjonijiet Fl-2012, ir-rata medja ta' tranżazzjonijiet irrifjutati[19] għall-Istati Membri kollha u l-Pajjiżi Assoċjati naqset minn 6.63 %, 'l isfel minn 5.87 % fl-2011. L-Istati Membri li ġejjin kellhom rata ta' rifjut ta' 10% jew aktar: L-Estonja (22.4 %), Franza (10.51 %), l-Irlanda (18.28 %), il-Liechtenstein (13.7 %), Malta (30.47 %), il-Portugall (19.37 %), u r-Renju Unit (11.28 %). B'kollox 9 Stati Membri kellhom rata ta’ rifjut ogħla mill-medja. Ir-rata ta' rifjut ma kenitx tiddependi mit-teknoloġija jew minn dgħufijiet fis-sistema. Il-kawżi ta' din ir-rata ta' rifjut kienu prinċipalment marbuta mal-kwalità baxxa tal-immaġini tal-marki tas-swaba' mibgħuta mill-Istati Membri, żbalji umani jew il-konfigurazzjoni żbaljata tat-tagħmir li l-Istat Membru juża biex jibgħat. Min-naħa l-oħra, f'xi każi dawn iċ-ċifri inkludew numru ta' tentattivi biex jintbagħtu l-istess marki tas-swaba' wara li dawn kienu ġew rifjutati mis-sistema għal raġunijiet ta' kwalità. Filwaqt li tirrikonoxxi li xi dewmien jista’ jiġi kkawżat minħabba li għal perjodu ma jkunx possibbli li jittieħdu l-marki tas-swaba’ (il-ponot tas-swaba’ jkunu danneġġati jew kondizzjonijiet tas-saħħa oħrajn ifixklu t-teħid mill-ewwel tal-marki tas-swaba’), il-Kummissjoni ttenni l-problema ta’ rati ta’ rifjut li ġeneralment hi għolja li diġà hi enfasizzata minn rapporti annwali preċedenti, u l-Kummissjoni tħeġġeġ lill-Istati Membri jipprovdu taħriġ speċifiku għall-operaturi nazzjonali tal-EURODAC, kif ukoll biex jikkonfiguraw it-tagħmir tagħhom biex inaqqsu r-rata ta’ rifjut. 3. Konklużjonijiet L-Unità Ċentrali tal-EURODAC ipprovdiet riżultati tajba matul l-2012 f'termini ta' veloċità, output, sigurtà u kosteffettività. Fl-2012, il-volum ġenerali ta’ tranżazzjonijiet naqas minn 0.26 % għal 411 236. Tranżazzjonijiet CAT-1 żdiedu minn 3.66 % għal 285 959; Tranżazzjonijiet CAT-2 naqsu b’ 31.88 % għal 39 300 (minkejja żieda qawwija fil-Greċja ta’ 4042 % għal 21 951); Tranżazzjonijiet CAT-3 żdiedu minn 9.17 % għal 85 976; Ir-rata medja ta' tranżazzjonijiet irrifjutati għall-Istati Membri kollha naqset għal 6.63 % fl-2012, minn 5.87 % fl-2011. Kien hemm titjib ġenerali ulterjuri rigward id-dewmien fit-trażmissjoni tad-dejta lill-Unità Ċentrali tal-EURODAC, għalkemm għad jista' jsir aktar titjib. ANNESS Tabella 1: L-Unità Ċentrali tal-EURODAC, l-stat tal-kontenut tal-Bażi tad-Dejta 31/12/2012 || KAT 1 || KAT 2 || KAT 1 imblukkata || || AT || 125 192 || 235 || 8 475 || || BE || 155,203 || 8 || 3 584 || || BG || 4,720 || 1,796 || 12 || || CH || 66,087 || 2 || 4,207 || || CY || 29,445 || 18 || 0 || || CZ || 14,455 || 0 || 371 || || DE || 297,966 || 61 || 19,533 || || DK || 17,629 || 0 || 0 || || EE || 204 || 1 || 31 || || ES || 34,672 || 7,363 || 545 || || FI || 24,455 || 29 || 758 || || FR || 358,241 || 738 || 0 || || GR || 114,615 || 21,329 || 0 || || HU || 16,998 || 954 || 302 || || IE || 26,880 || 5 || 1,671 || || IS || 381 || 2 || 0 || || IT || 177,342 || 61,776 || 2,502 || || LI || 50 || 0 || 0 || || LT || 1,864 || 5 || 47 || || LU || 8,134 || 2 || 17 || || LV || 620 || 0 || 0 || || MT || 5,924 || 6 || 1 || || NL || 87,154 || 25 || 5,012 || || Nru || 80,713 || 17 || 8 || || PL || 44,056 || 23 || 441 || || PT || 1,373 || 1 || 37 || || RO || 7,317 || 46 || 410 || || SE || 201,864 || 0 || 5,821 || || SI || 3,599 || 57 || 31 || || SK || 15,878 || 43 || 1 || || UK || 277,619 || 478 || 32,747 || || || || || || || Total || 2.200.650 || 95,020 || 86,564 || || 2.295.670 Tabella 2: Tranżazzjonijiet li rnexxew lejn l-Unità Ċentrali tal-EURODAC, fl-2012 Tabella 3: Tqassim tal-hits – Kategorija 1 mqabbla ma' Kategorija 1, fl-2012 Tabella 4: Tqassim tal-hits – Kategorija 1 mqabbla ma' Kategorija 2, fl-2012 Tabella 5: Settijiet ta’ dejta ta' hits ta’ Kategorija 1 mqabbla ma’ Kategorija 2 || Total || Lokali || Hits barranin (Total-Lokali) || % Lokali AT || 74 || 46 || 28 || 62,16 BE || 3 || 2 || 1 || 66,67 BG || 888 || 754 || 134 || 84,91 CH || 2 || 1 || 1 || 50,00 CY || 1 || 1 || 0 || 100,00 CZ || 0 || 0 || 0 || DE || 39 || 38 || 1 || 97,44 DK || 0 || 0 || 0 || EE || 1 || 1 || 0 || 100,00 ES || 1797 || 412 || 1385 || 22,93 FI || 30 || 28 || 2 || 93,33 FR || 335 || 212 || 123 || 63,28 GR || 9479 || 1382 || 8097 || 14,58 HU || 380 || 89 || 291 || 23,42 IE || 1 || 1 || 0 || 100,00 IS || 0 || 0 || 0 || IT || 13282 || 6111 || 7171 || 46,01 LI || 0 || 0 || 0 || LT || 7 || 2 || 5 || 28,57 LU || 2 || 2 || 0 || 100,00 LV || 0 || 0 || 0 || MT || 1 || 0 || 1 || 0,00 NL || 20 || 11 || 9 || 55,00 NO || 3 || 3 || 0 || 100,00 PL || 5 || 2 || 3 || 40,00 PT || 0 || 0 || 0 || RO || 18 || 3 || 15 || 16,67 SE || 1 || 0 || 1 || 0,00 SI || 29 || 6 || 23 || 20,69 SK || 53 || 36 || 17 || 67,92 UK || 50 || 39 || 11 || 78 00 Tabella 6: Tqassim tal-hits – Kategorija 3 mqabbla ma' Kategorija 1, fl-2012 Tabella 7: Kategorija 3 mqabbla ma’ Kategorija 1 (flussi ta’ persuni maqbuda waqt li jkunu preżenti illegalment fi Stat Membru ieħor minn dak li fih huma talbu ażil || Lokali || Total || Total-Lokali AT || 1544 || 3655 || 2111 BE || 2367 || 4343 || 1976 BG || 96 || 202 || 106 CH || 3685 || 7367 || 3682 CY || 30 || 30 || 0 CZ || 131 || 416 || 285 DE || 1709 || 12507 || 10798 DK || 163 || 1112 || 949 EE || 0 || 64 || 64 ES || 24 || 115 || 91 FI || 24 || 118 || 94 FR || 293 || 2458 || 2165 GR || 18 || 19 || 1 HU || 309 || 906 || 597 IE || 0 || 0 || 0 IS || 2 || 37 || 35 IT || 166 || 297 || 131 LI || 0 || 0 || 0 LT || 6 || 82 || 76 LU || 36 || 213 || 177 LV || 3 || 26 || 23 MT || 0 || 10 || 10 NL || 2891 || 6633 || 3742 Nru || 1410 || 3792 || 2382 PL || 532 || 1838 || 1306 PT || 2 || 44 || 42 RO || 152 || 197 || 45 SE || 73 || 192 || 119 SI || 36 || 195 || 159 SK || 47 || 183 || 136 UK || 770 || 1514 || 744 || || || Total || 16519 || 48565 || 32046 Tabella 8: Tranżazzjonijiet rifjutati, perċentwal fl-2012 Tabella 9: Tul ta' żmien medju bejn id-data meta ttieħdu l-marki tas-swaba' u meta ntbagħtu lill-Unità Ċentrali tal-EURODAC, fl-2012 Tabella 10: Hit ta' Kategorija 1 imqabbla ma' Kategorija 1 fis-sens ħażin, fl-2012 Tabella 11: Distribuzzjoni tal-hits ta' CAT1/CAT2 li ntilfu minħabba dewmien meta kienu qed jintbagħtu l-CAT 2, fl-2012 Tabella 12: Distribuzzjoni ta' hits imqabbla ma' każi bblokkati (l-Artikolu 12 tar-Regolament tal-KE 2725/2000), fl-2012 Tabella 13: In-numru ta' "tiftixiet speċali" ta' kategorija 9 għal kull Stat Membru, fl-2012 [1] ĠU L 316, 15.12.2000, p. 1. [2] L-Artikolu 24(1) tar-Regolament tal-EURODAC. [3] COM (2012) 254 finali. [4] COM (2008) 825 finali. [5] COM(2009) 342 finali u COM(2009)344 finali. [6] COM (2010) 555 finali. [7] Ir-Regolament EURODAC jipprovdi għall-implimentazzjoni ta' Unità Ċentrali mmaniġġjata mill-Kummissjoni Ewropea li tinkludi Sistema Awtomatizzata tal-Identifkazzjoni tal-Marki tas-Swaba' (Automated Fingerprint Identification System, AFIS) li tirċievi d-dejta u tittrażmetti tweġibiet ta’ tiftix li "jirriżulta jew ma jirriżultax" lill-Unitajiet nazzjonali (Punti Nazzjonali ta' Aċċess) f'kull Stat Membru. Ir-Regolament EURODAC u r-Regoli Implimentattivi tiegħu jidentifikaw ir-responsabbiltajiet għall-ġbir, it-trażmissjoni u t-tqabbil tad-dejta tal-marki tas-swaba', il-mezzi li permezz tagħhom tista' ssir it-trażmissjoni, il-kompiti statistici tal-Unità Ċentrali u l-istandards użati għat-trażmissjoni tad-dejta. [8] Ir-Regolament (UE) Nru 1077/2011 tal-Parlament Ewropew u tal-Kunsill tal-25 ta’ Ottubru 2011 li jistabbilixxi Aġenzija Ewropea għat-tmexxija operattiva tas-sistemi tal-IT fuq skala kbira fl-ispazju ta’ libertà, sigurtà u ġustizzja (ĠU L 1.11.2011, nru 286 p. 1 [9] In-netwerk S-TESTA (secured Trans-European Services for Telematics between Administrations – Servizzi Trans-Ewropej Siguri għal Telematika bejn l-Amministrazzjonijiet) jipprovdi infrastruttura ġenerika biex iservi l-ħtiġijiet tan-negozju u l-iskambju tal-informazzjoni bejn l-amministrazzjonijiet Ewropej u dawk nazzjonali. [10] L-ISA (Interoperability Solution for European Public Administrations – Soluzzjoni għall-Interoperabilità għall-Amministrazzjonijiet Pubbliċi Ewropej) hu l-programm il-ġdid biex tittejjeb il-kooperazzjoni elettronika fost l-amministrazzjonijiet pubbliċi fl-Istati Membri tal-UE. Dan ikompli mal-programm li kien hemm qabel, l-IDA II (Interchange of Data between Administrations – Interskambju ta' Dejta bejn l-Amministrazzjonijiet) u IDABC (Interoperable Delivery of European eGovernment Services to public Administrations, Businesses and Citizens – it-Twassil Interoperabbli ta' Servizzi Ewropej ta' eGovernment lill-Amministrazzjonijiet Pubbliċi, lin-Negozji u liċ-Ċittadini). [11] It-Tabella 2 tal-Anness turi fid-dettall it-tranżazzjonijiet b'suċċess għal kull Stat Membru, mqassma skont il-kategorija, bejn l-1 ta' Jannar 2012 u l-31 ta' Diċembru 2012. [12] "Kull Stat Membru għandu, f'konformità mal-protezzjonjiet preskritti fil-Konvenzjoni Ewropea dwar id-Drittijiet tal-Bniedem u fil-Konvenzjoni tan-Nazzjonijiet Uniti dwar id-Drittijiet tat-Tfal, jieħu fil-pront il-marki ta' swaba tas-swaba kollha ta' kull barrani li jkollu tal-inqas 14-il sena li jinqabad mill-awtoritajiet ta' kontroll kompetenti b'konnessjoni mal-qsim irregolari bl-art, bil-baħar jew bl-ajru tal-fruntjiera ta' dak l-Istat Membru wara li jkun ġie minn pajjiż terz u li ma jintbagħatx lura fih." [13] ĠU L 348 tal-24.12.2008. [14] L-Artikolu 11 "(…) Bħala regola ġenerali hemm bażi sabiex isiru kontrolli ta' jekk il-barrani jkunx tefa' applikazzjoni għal asil fi Stat Membru ieħor fejn: (a) il-barrani jiddikjara li hu/hi kien tefa' applikazzjoni għal asil iżda mingħajr ma jkun indika l-Istat Membru li fih hu/hi kien tefa' l-applikazzjoni; (b) il-barrani ma jitlobx għall-asil iżda joġġezzjona li jiġi ripatrijat lejn il-pajjiż ta' oriġini tiegħu/tagħha billi jiddikjara li hu/hi jkun fil-periklu, jew (c) il-barrani, b'mod ieħor, jipprova jipprevjeni l-espulsjoni tiegħu/tagħha billi jirrifjuta li jikkoopera fl-istabbiliment tal-identità tiegħu/tagħha, b'mod partikolari billi ma jurix dokumenti ta' identità, jew juri dokumenti li jkunu foloz.' [15] L-istatistika dwar il-hits lokali fit-tabelli mhux bilfors taqbel mat-tweġibiet għall-hits trażmessi mill-Unità Ċentrali u rreġistrati mill-Istati Membri. Ir-raġuni għal dan hi li l-Istati Membri mhux dejjem jużaw il-possibbiltà, stipulata fl-Art. 4(4), li titlob lill-Unità Ċentrali biex tfittex li tqabbel mad-dejta tagħhom stess li diġà tkun qiegħda fil-bażi tad-dejta Ċentrali. Madanakollu, anki meta l-Istati Membri ma jużawx din il-possibbiltà, l-Unità Ċentrali trid, għal raġunijiet tekniċi, tagħmel dejjem tqabbil mad-dejta kollha (nazzjonali u barranija) merfugħa fl-Unità Ċentrali. F'dawn il-każi konkreti, anki jekk ikun hemm qbil ma' dejta nazzjonali, l-Unità Ċentrali se tirrispondi sempliċiment li ma jkun hemm 'l-ebda hit' billi l-Istat Membru ma jkunx talab għat-tqabbil tad-dejta mressqa mad-dejta tiegħu stess. [16] ĠU L 326 tal-13,12.2005. [17] Fil-każ tal-hekk imsejħa "hit żbaljata", ċittadin ta' pajjiz terz jitfa' applikazzjoni għall-asil fi Stat Membru (A), fejn l-awtoritajiet jeħdulu l-marki tas-swaba'. Filwaqt li dawk il-marki tas-swaba' jkunu għadhom qed jistennew biex jiġu trażmessi lill-Unità Ċentrali (tranżazzjoni tal-kategorija 1), l-istess persuna tkun diġà tista' tippreżenta lilha nnifisha fi Stat Membru (B) u tagħmel talba oħra għall-asil. Jekk il-marki tas-swaba' jintbagħtu l-ewwel mill-Istat Membru B, il-marki tas-swaba' mibgħuta mill-Istat Membru A jiġu rreġistrati fil-bażi tad-dejta Ċentrali aktar tard mill-marki tas-swaba' mibgħuta mill-Istat Membru B u b'hekk jirriżultaw bħala hit mid-dejta mibgħuta mill-Istat Membru B meta mqabbla mad-dejta mibgħuta mill-Istat Membru A. B'hekk, l-Istat Membru B jiġi magħżul biex ikun responsabbli minflok l-Istat Membru A fejn l-applikazzjoni għall-asil tkun ġiet iddepożitata għall-ewwel darba. [18] Fil-każ tal-hekk imsejħa "hit mitlufa", ċittadin ta' pajjiż terz maqbud b'konnessjoni ma' qsim irregolari tal-fruntiera u l-marki tas-swaba' tiegħu jittieħdu mill-awtoritajiet tal-Istat Membru (A) fejn hu jkun daħal. Filwaqt li dawk il-marki tas-swaba' jkunu għadhom qed jistennew biex ikunu trażmessi lill-Unità Ċentrali (tranżazzjoni tal-kategorija 2), l-istess persuna tista' tippreżenta lilha nnifisha fi Stat Membru ieħor (B) u u tressaq applikazzjoni għall-ażil. F'dik l-okkażjoni, il-marki tas-swaba' tiegħu jittieħdu mill-awtoritajiet tal-Istat Membru (B). Jekk dan l-Istat Membru (B) jibgħat il-marki tas-swaba' (tranżazzjoni tal-kategorija 1) qabel, l-Unità Ċentrali tirreġistra t-tranżazzjoni tal-kategorija 1 l-ewwel, u l-Istat Membru (B) ikollu jieħu ħsieb l-applikazzjoni minflok l-Istat Membru A. Fil-fatt, meta tranżazzjoni tal-kategorija 2 tasal iktar tard, tintilef hit għaliex id-dejta tal-kategorija 2 ma tkunx tista' titfittex. [19] Tranżazzjoni tista' tiġi rrifjutata minħabba kwistjoni ta' validazzjoni tad-dejta, żbalji fil-marki tas-swaba' kew kwalità insuffiċjenti (ara wkoll taqsima 2,1.ibid).